A soproni Rastkreuz

(Pihenõkereszt)


De volt Scarbantiának már számos keresztény lakosa is, még pedig nemcsak a szegényebb sorsú bennszülöttek, hanem a katonaság körébõl is. Ezek inkább a másik jövevényt várták, Quirinust, az eszéki, rómaiasan sisciai hírneves püspököt. Hírneves azért volt, mert sok éven keresztül nagy buzgósággal legeltette Krisztus nyáját, amiért Maximus, az ottani római praefectus elfogatta, s megláncolva börtönre vetette; sõt mikor látta, hogy ezzel semmire sem megy, az élelmedett püspököt még meg is vesszõztette. Mindennek persze híre terjedt egész Pannóniában s a keresztények mindenütt dicsõítették Krisztusnak hûséges hitvallóját.Mikor Maximus látta, hogy a hithû püspököt meg nem törheti, amolyan Pilátus-féle politikával arra tökélte el magát, hogy Quirinust, az isteneknek ellenségét, elküldi Sabariába a helytartó elé, ítélkezzék õ fölötte, úgy, amint jónak látja. Így került Quirinus Sabariába, de mert Amantius éppen akkor indult volna el felsõpannoniai körútjára, a sisciai püspököt is kellõ fedezettel utána küldötték. Íme ez volt annak elõzménye, amiért Amantiussal Quirinus is közeledett Scarbantia felé. Ahogy mondottuk májusi napon a nagyúri kényelemmel utazó Amantius volt az elsõ, aki Scarbantiába érkezett. A katonai hatóságok és elõkelõk nagy figyelemmel fogadták, de a helytartónak a kis városkában nem igen akadt valami fontos dolga; azért már harmadnap indult is hazafelé; annál is inkább, mert visszatértében a közeli, jóhírû, ma balfinak nevezett kénes fürdõt akarta pár napra használni. A város határát jószerint még el sem hagyta, íme találkozik a sisciai püspököt kísérõ csapattal, melynek élén egy római százados haladt. Az agg fõpap gyalog jött, lassan, fáradtan, mert keze-lába erõs láncokkal volt megrakva.


A kormányzó nem sokáig törte fejét mit csináljon. Az istenek ellensége kedvéért vissza most már nem megy; úton-útfélen sem törvénykezhetik; tehát kiadá egyszerûen a rendeletet, forduljnak vissza, Quirinust vigyék ismét Sabariába, pár nap alatt otthon lesz õ is s akkor majd ítélõszék elé állítja. Aztán, a megbilincselt püspököt pillantásra is alig méltatva, tovább hajtat a poros országúton, hogy a várva-várt fürdõt minél elõbb élvezhesse.


A kormányzót tiszteletbõl vagy kötelességbõl kísérõ városiak és egyéb járókelõk hamarosan hírét vitték a történteknek. Futótûz gyanánt terjedt el a keresztények között a hír, hogy a sisciai vértanú-püspök megérkezett s a város határában tart déli pihenõt. Akadt is közöttük azonnal egy csapat jámbor asszony, akik elhatározták, hogy kimennek a szent püspökhöz, s amivel lehet szolgálatjára állnak. Ebben semmi feltûnõ nem volt, mert a vértanúk ilyetén kiszolgálása akkoron általában szokásos vala. Alig félóra múlva már ott is voltak azon a kis emelkedésen, mely a mai sopron-balfi országútnak legmagasabb pontja és ahol a római õrség pihenõjét tartotta. A scarbantiai asszonyok nagy tisztelettel közeledtek a szent püspökhöz; majd elõtte térdre borulva megmosták lábait, azután bekötözték a bilincsektõl feltört és kisebesült lábait, kezeit. Ezek végeztével eléje tették a magukkal hozott ételeket, az üditõ italt s esdõ pillantásaikkal kérik adományaik elfogadását.


Az õrség ezalatt felkészült, a centurio(1) jelt adott és a kis csapat ismét megindult visszafelé. Amantius a kénes fürdõzõhely kellemeit élvezte, Quirinus láncait cipelte s izzadásos arcát az országút pora belepte. A scarbantiai jólelkû asszonyok imádságos fohászai és könnyes szemeik kísérték õt útjában.

Amantius helytartó kérdezi: Azt akarom tudni, hogy igaz-e mindaz, amit kevélységedbe Maximus elõtt (Sisciában) mondtál?

Amantius helytartó folytatja: Tisztes korodat sajnáljuk verésekkel beszennyezni, inkább óhajtanók észjárásodat beszédünkkel megjavítani, hogy öregségednek hátralevõ napjait a császárok rendelete szerint az istenek tiszteletében tölthesd.

Amantius újra kérdezi: Miért keresed annyira a halált? Ismételten is intünk, ne vesd el életedet s tartsd tiszteletben a római törvényeket.

Amantius erre így fejezi be a kihallgatást: Sokáig akartunk rávenni a császári törvények iránt való engedelmességre, de mivel lelked zordonságát megszelidíteni nem tudtuk, például szolgálsz minden kereszténynek, hogy akik élni akarnak, halálod nemétõl elrettenjenek.


Mikor Nagy Konstantin császár 313-ban megjelent ediktuma(2) a kereszténység szabad gyakorlatát megengedte és a szent kereszt tiszteletét elrendelte, a scarbantiai keresztények megemlékeztek Quirinus jövendölésérõl s dicsõ haláláról; ezért hálás emlékezetül ama helyen, ahol a szent püspök megpihent és õket is megáldotta, szerény kõkeresztet állítottak fel és melléje egy kis kõpadocskát is helyeztek. A kereszt imádságra, a padocska pihenésre szólítgatta az arra menõket.


A nép ma is csak Rastkreuz-nak nevezi és kis kõpadocskáját az arra menõk most is gyakorta és szívesen használják föl egy kis pihenõre. De Szent Quirinusnak ott történt pinenésérõl immár csak kevesen tudnak!

